tomron87/hebrew-wikipedia-sentences-corpus huggingface dataset:
ב-8 באוגוסט קרוס גברה על אמבר נובה.
ב-12 בספטמבר, קרוס התחרתה מול ביאנקה בלאייר בקרב המרכזי של התוכנית, שנגמר בספירת חוץ כפולה.
בתוכניות שבאו לאחר מכן, קרוס הייתה מעורבת בעלילת התקיפה של אליסטר בלאק, כשהיא טענה שהיא הייתה על גג הבניין באותו הזמן וידעה מי היה התוקף המסתורי אשר תקף את בלאק במגרש החניה.
ב-31 באוקטובר, במה שהיה נראה כקרב האחרון של קרוס ב-NXT, היא ניצחה את מרסדס מרטינז.
ב-21 בנובמבר, קרוס גברה על קנדיס לאריי במסגרת הקרב המרכזי של התוכנית.
ב-9 בינואר 2019, קרוס הפסידה לביאנקה בלאייר, במה שסימל גם את הקרב האחרון של קרוס ב-NXT וגם את סוף הפיוד ביניהן.
ב-16 באפריל, קרוס הועברה לתוכנית סמאקדאון כחלק מהסופרסטאר שייק-אפ.
ב-24 באפריל במסגרת הפרק Women Collide של האירוע Worlds Collide, קרוס כשלה בניסיונה לזכות באליפות הנשים של NXT UK לאחר שהפסידה לטוני סטורם בקרב משולש, שכלל בנוסף את ביאנקה בלאייר.
ב-6 בנובמבר, קרוס ערכה את הופעת הבכורה שלה ברוסטר הראשי בתוכנית סמאקדאון לאחר שנענתה לאתגר שהציבה אלופת הנשים של סמאקדאון, בקי לינץ'.
בקרב זה, קרוס נוצחה על ידי לינץ'.
ב-14 בינואר 2019, קרוס ערכה את קרב הבכורה שלה בתוכנית Raw בקרב שלוש נגד שלוש לצד ביילי ונטליה נגד ה-Riott Squad (ליב מורגן, רובי ריוט ושרה לוגאן), שבו קבוצתן של קרוס, ביילי ונטליה ניצחו.
באירוע הרויאל ראמבל, שנערך ב-27 בינואר, קרוס התחרתה בקרב הרויאל ראמבל המסורתי, כשנכנסה לקרב כמספר השמיני, אך הודחה על ידי The IIconics (בילי קיי ופייטון רויס).
ב-4 בפברואר בתוכנית Raw, קרוס ואלישיה פוקס הפסידו לביילי וסשה בנקס בקרב העפלה לקרב תא ההדחות זוגות אשר יקבע את אלופות זוגות הנשים הראשונות של ה-WWE במסגרת אירוע תא ההדחות.
שבוע לאחר מכן, קרוס הפסידה בקרב יחידים לרובי ריוט.
ב-13 במאי, קרוס ניצחה בקרב מרובע את דנה ברוק, נעמי ונטליה.
שלושה ימים לאחר מכן, נודע שקרוס תחליף את אלכסה בליס הלא כשירה בקרב הכסף בבנק באירוע כסף בבנק.
באירוע זה, שנערך ב-19 במאי, קרוס התחרתה בקרב הכסף בבנק של הנשים, שבסופו ביילי ניצחה.
לילה לאחר מכן בתוכנית Raw, קרוס, אלכסה בליס ובקי לינץ' וניקי קרוס ניצחו בקרב שלושה נגד שלושה את לייסי אוואנס ו-The IIconics.
ב-27 במאי, קרוס ובקי לינץ' ניצחו בקרב זוגות את The IIconics.
שבוע לאחר מכן, קרוס ניצחה בקרב יחידים את פייטון רויס.
ב-11 ביוני בתוכנית סמאקדאון, קרוס הפסידה לביילי בקרב שאינו היה על אליפות הנשים של סמאקדאון.
ב-17 ביוני בתוכנית Raw, קרוס ואלכסה בליס כשלו בניסיונן לזכות באליפות זוגות הנשים של ה-WWE לאחר שהפסידו ל-The IIconics.
ב-24 ביוני, קרוס ואלכסה בליס ניצחו את נעמי ונטליה.
לילה לאחר מכן בתוכנית סמאקדאון, קרוס ניצחה את ביילי בקרב שאינו היה על התואר וכתוצאה מכך השיגה לבליס את הקרב החוזר שלה נגד ביילי אשר ייערך באירוע חוקי אקסטרים.
ב-1 ביולי בתוכנית Raw, קרוס גברה על כרמלה.
לילה לאחר מכן בתוכנית סמאקדאון, קרוס הפסידה לביילי בקרב שאינו היה על התואר.
ב-8 ביולי בתוכנית Raw, קרוס ניצחה את דנה ברוק במסגרת אתגר "נצח את השעון" אשר קבע מי מבין קרוס או ביילי תקבע את התניית הקרב באירוע חוקי אקסטרים.
מכיוון שקרוס ניצחה באתגר זה בזמן הקצר ביותר, היא קבעה שהקרב בין ביילי לבליס על התואר יהפוך לקרב האנדיקאפ 2 נגד 1, כשהיא בעצמה תיקח חלק בקרב לצידה של בליס.
לילה לאחר מכן בתוכנית סמאקדאון, קרוס ניצחה בקרב יחידים את כרמלה.
באירוע חוקי אקסטרים, שנערך ב-14 ביולי, קרוס ואלכסה בליס כשלו בניסיונן לזכות באליפות הנשים של סמאקדאון לאחר שהפסידו בקרב האנדיקאפ 2 נגד 1 לביילי.
ב-30 ביולי בתוכנית סמאקדאון, קרוס ואלכסה בליס ניצחו בקרב זוגות את ביילי ואמבר מון.
ב-5 באוגוסט בתוכנית Raw, קרוס ואלכסה בליס זכו באליפות זוגות הנשים של ה-WWE לאחר שניצחו בקרב הדחות זוגות מרובע את האלופות לשעבר, The IIconics (בילי קיי ופייטון רויס), מנדי רוז וסוניה דוויל, והקבוקי ווריורס (אסקה וקיירי סיין).
במופע המקדים לאירוע סאמרסלאם, שנערך ב-11 באוגוסט, קרוס ואלכסה בליס הגנו בהצלחה על חגורות אליפות הזוגות שלהן נגד The IIconics.
לילה לאחר מכן בתוכנית Raw, קרוס ובליס רשמו הגנה מוצלחת נוספת על התואר, הפעם נגד הקבוקי ווריורס.
ב-19 באוגוסט בתוכנית Raw, קרוס ואלכסה בליס ניצחו את מנדי רוז וסוניה דוויל בקרב שאינו היה חגורות אליפות הזוגות.
ב-26 באוגוסט בתוכנית Raw, קרוס נוצחה על ידי ביילי בקרב שאינו היה על אליפות הנשים של סמאקדאון.
ב-3 בספטמבר בתוכנית סמאקדאון, קרוס ואלכסה בליס הפסידו למנדי רוז וסוניה דוויל בקרב שאינו היה על חגורות האליפות.
שבוע לאחר מכן, קרוס ניצחה בקרב יחידים את מנדי רוז.
באירוע התנגשות של אלופים, שנערך ב-15 בספטמבר, קרוס ואלכסה בליס הגנו בהצלחה על חגורות אליפות זוגות הנשים של ה-WWE נגד מנדי רוז וסוניה דוויל.
לילה לאחר מכן בתוכנית Raw, קרוס ואלכסה בליס הפסידו בקרב זוגות לביילי וסשה בנקס בקרב שאינו היה על חגורות האליפות.
ב-23 בספטמבר, קרוס נוצחה על ידי סשה בנקס.
באירוע גיהנום בכלוב, שנערך ב-6 באוקטובר, קרוס ואלכסה בליס הפסידו את חגורות אליפות זוגות הנשים של ה-WWE לקבוקי ווריורס.
ב-18 באוקטובר, קרוס התחרתה בקרב משושה נגד כרמלה, דנה ברוק, לייסי אוואנס, מנדי רוז וסוניה דוויל אשר קבע את זהות המועמדת לאליפות הנשים של סמאקדאון, ובו קרוס יצאה עם ידה על העליונה.
שבוע לאחר מכן, קרוס ניצחה את מנדי רוז.
ב-1 בנובמבר, קרוס כשלה בניסיונה לזכות באליפות הנשים של סמאקדאון לאחר שהפסידה לביילי.
שבוע לאחר מכן, קרוס רשמה הפסד בקרב יחידים לסשה בנקס.
ב-15 בנובמבר, קרוס, כרמלה, דנה ברוק וסשה בנקס ניצחו בקרב ארבע נגד ארבע את דקוטה קאי, מיה יים, ריאה ריפלי וטיגן נוקס.
ב-29 בנובמבר, קרוס גברה על סוניה דוויל.
באירוע סטארקייד, שנערך ב-1 בדצמבר, קרוס ואלכסה בליס כשלו בניסיונן לזכות באליפות זוגות הנשים של ה-WWE, כאשר הן התחרו בקרב זוגות מרובע, שבסופו הקבוקי ווריורס ניצחו ושמרו על חגורות האליפות בהצלחה.
ב-13 בדצמבר, קרוס ואלכסה בליס ניצחו את מנדי רוז וסוניה דוויל.
ב-3 בינואר 2020, קרוס ואלכסה בליס התחרו בקרב זוגות משולש נגד דנה ברוק ולייסי אוואנס, וביילי וסשה בנקס, שבסופו ברוק ואוואנס ניצחו.
באירוע הרויאל ראמבל, שנערך ב-26 בינואר, קרוס התחרתה בקרב הרויאל ראמבל המסורתי, כשנכנסה לקרב כמספר הרביעי, אך הודחה על ידי ביאנקה בלאייר.
ב-31 בינואר, בליס וקרוס ניצחו בקרב זוגות את מנדי רוז וסוניה דוויל.
ב-13 במרץ, קרוס ובליס הפסידו לביילי וסשה בנקס.
בלילה הראשון של האירוע רסלמניה 36, שהוקלט ב-25 וב-26 במרץ (ושודר ב-4 באפריל), קרוס ובליס ניצחו את הקבוקי ווריורס וזכו באליפות זוגות הנשים של ה-WWE בפעם השנייה בקריירה שלהן.
ב-1 ביוני, קרוס הפסידה בקרב יחידים לבילי קיי.
באירוע באקלאש, שנערך ב-14 ביוני, קרוס ואלכסה בליס השתתפו בקרב זוגות משולש על אליפות זוגות הנשים של ה-WWE נגד ביילי וסשה בנקס ו-The IIconics, שבסופו ביילי ובנקס ניצחו ושמרו על התואר.
ב-5 ביוני, קרוס ובליס איבדו את חגורות האליפות לאחר שהפסידו לביילי וסשה בנקס.
שבועיים לאחר מכן, קרוס הפסידה בקרב יחידים לסשה בנקס.
ב-26 ביוני, קרוס ניצחה בקרב מרובע אשר כלל את שותפתה, אלכסה בליס, דנה ברוק ולייסי אוואנס וקבע את הטוענת לכתר לאליפות הנשים של ביילי באירוע The Horror Show at Extreme Rules.
ב-10 ביולי, בליס וקרוס הפסידו לביילי ובנקס בקרב שאינו היה על חגורות אליפות הזוגות.
שבוע לאחר מכן, קרוס ואסקה נוצחו על ידי ביילי וסשה בנקס.
באירוע The Horror Show at Extreme Rules, שנערך ב-19 ביולי, קרוס לא הצליחה לזכות באליפות הנשים של סמאקדאון לאחר שהפסידה לביילי.
חמישה ימים לאחר מכן בתוכנית סמאקדאון, קרוס ניצחה את חברתה, אלכסה בליס, בקרב אשר קבע את הטוענת לכתר לאליפות הנשים של סמאקדאון.
בקרב זה, שהתקיים ב-31 ביולי, קרוס לא צלחה במשימתה לזכות בתואר.
לאחר הקרב, בליס ניסתה לנחם אותה, אך בתגובה קרוס דחפה אותה, כשלאחר מכן בליס הותקפה על ידי "השד" בריי וויאט.
במשך הזמן, בליס הצטוותה לשורות "השד", אף על פי שקרוס ניסתה לשמר על מערכת היחסים הידידותית שלה עם בליס, לעומת זאת, בליס סירבה לכך ותקפה את קרוס.
ב-11 בספטמבר, קרוס ניצחה את אלכסה בליס, לייסי אוואנס וטמינה בקרב מרובע אשר קבע את זהות הטוענת לכתר לאליפות הנשים של סמאקדאון, שתתמודד מול ביילי באירוע התנגשות של אלופים.
לעומת זאת, שעות ספורות בלבד לפני אירוע זה, שנערך ב-27 בספטמבר, הקרב בוטל לאחר שקרוס לא הייתה כשירה להתחרות.
באירוע עצמו, ביילי הגנה על תוארה מול אלופת הנשים של Raw, אסקה.
בחודש אוקטובר כחלק מהדראפט, קרוס הועברה למותג Raw.
באירוע הרויאל ראמבל, שנערך ב-31 בינואר, קרוס התחרתה בקרב הרויאל ראמבל המסורתי, כשנכנסה לקרב כמספר העשרים, אך הודחה על ידי כרמלה.
מחודש מאי ליוני, קרוס יצאה למסע ניצחונות על פני שארלוט פלייר ואלופת הנשים של Raw, ריאה ריפלי.
ב-21 ביוני בפרק של התוכנית Raw, קרוס הציגה דמות חדשה של גיבורת על העונה לשם הבמה ניקי A.S.H.
(ראשי תיבות של: "כמעט גיבורת על"), כשכבר באותו הערב היא חברה לשורות אלכסה בליס וביחד הן ניצחו את ניה ג'קס ושיינה בייזלר בקרב העפלה לקרב הכסף בבנק של הנשים לאירוע כסף בבנק לאחר שניקי הצמידה את בייזלר.
באירוע עצמו, שנערך ב-18 ביולי, ניקי A.S.H.
ניצחה את אלכסה בליס, אסקה, ליב מורגן, נעמי, נטליה, טמינה וזלינה וגה וזכתה בקרב הכסף בבנק של הנשים, מה שהקנה לה חוזה לקרב על אליפות נשים לבחירתה.
כבר בלילה שלאחר מכן בפרק של התוכנית Raw, היא פדתה את המזוודה על שארלוט פלייר וכתוצאה מכך זכתה באליפות הנשים של Raw, שהייתה אליפות היחידים הראשונה שלה ב-WWE.
ב-26 ביולי בפרק של התוכנית Raw, היא הפסידה לאותה פלייר בקרב שאינו היה על חגורת האליפות של ניקי.
שבוע לאחר מכן בתוכנית, והפעם בקרב על חגורת האליפות שלה, שהיה מסוג קרב ללא חוקים, ניקי A.S.H.
הגנה בהצלחה על תוארה מול פלייר.
ב-16 באוגוסט בפרק של התוכנית Raw, היא נחלה הפסד לריאה ריפלי בקרב שאינו היה על תוארה.
באירוע סאמרסלאם, שנערך ב-21 באוגוסט, קרוס הפסידה את חגורת האליפות לשארלוט פלייר כתוצאה מהכנעה בקרב משולש אשר כלל בנוסף את ריאה ריפלי.
ב-13 בספטמבר בפרק של התוכנית Raw, היא ניצחה בקרב יחידים את טמינה.
שבוע לאחר מכן בתוכנית, ניקי A.S.H.
ביחד עם ריאה ריפלי ניצחו את נטליה וטמינה וזכו באליפות זוגות הנשים של ה-WWE, שהייתה הזכייה השלישית שלה בתואר זה.
ב-24 בספטמבר בפרק של התוכנית סמאקדאון, ניקי גברה על נטליה.
ב-1 בנובמבר בפרק של התוכנית Raw, אלופות הזוגות נחלו הפסד לכרמלה והמלכה וגה בקרב שאינו היה על חגורות האליפות.
שבועיים לאחר מכן בתוכנית, היא נחלה הפסד למלכה זלינה.
ב-22 בנובמבר בפרק של התוכנית Raw, השתיים הפסידו את חגורות האליפות לכרמלה והמלכה זלינה.
בקרב החוזר ביניהן שהתקיים ב-3 בינואר 2022, הן לא הצליחו להשיב אליהן את חגורות האליפות.
שבוע לאחר מכן, ניקי A.S.H.
תקפה את ריפלי ובכך הציוות בין השתיים הגיע לקיצו.
קרב בין השתיים התקיים ב-31 בינואר בפרק של התוכנית Raw ובו ניקי הייתה בצד המפסיד.
שבוע לאחר מכן, היא הפסידה לביאנקה בלאייר.
ב-21 בפברואר, היא נחלה הפסד נוסף לריאה ריפלי.
ב-26 בספטמבר, היא הפסידה לקנדיס לאריי.
ב-17 בינואר 2019, קרוס התחתנה עם המתאבק קיליאן דיין.
PWI דירג אותה במקום ה-18 מתוך 100 המתאבקות הטובות ביותר לשנת 2019
אליפות הנשים של W3L (פעם אחת)
אליפות הנשים של Raw (פעם אחת)
אליפות זוגות הנשים של ה-WWE (3 פעמים) - עם אלכסה בליס (2) וריאה ריפלי (1)
מחזיקת מזוודת "כסף בבנק" (2021)
ניקולס "ניקי" פטריק היידן , המכונה קנטקי קיד ("The Kentucky Kid" - "ילד קנטקי"), היה רוכב אופנועי מרוץ אמריקני שהיה אלוף MotoGP ב-2006.
הוא התחיל להתחרות במרוצי כביש כבר כילד ולעיתים אף התחרה כנגד מבוגרים.
בשנת 1999 הוא זכה בקטגוריית סופרספורט של אליפות AMA האמריקנית.
בשנת 2001 הוא רכב בעונתו הראשונה ב-AMA סופרבייק וסיים שלישי.
בעונת 2002 הוא כבר זכה באליפות תוך ניצחון בדייטונה 200 והפך לרוכב הצעיר ביותר אי פעם שזכה באליפות זו.
חלק ניכר מניסיונו נצבר בתחרויות דירט-טראק, על מסלולי עפר מעגליים.
ב-2003 הצטרף היידן לסדרת ה-MotoGP, בקבוצת רפסול הונדה, לצידו של האלוף ולנטינו רוסי.
הוא סיים חמישי באליפות, אך בשנת 2004 הוא השיג תוצאות טובות פחות.
ב-2005 הוא השיג ניצחון ראשון במרוץ, בלגונה-סקה.
ב-2006 היה היידן הרוכב המוביל של קבוצת רפסול הונדה.
הוא הוביל את אליפות מהמרוץ השלישי והוא נראה מוכן כדי לשבור את רצף הניצחונות של רוסי.
חולשה יחסית של רוסי עזרה לו לשמור על סיכויי האליפות, אך במרוץ הלפני אחרון התנגש בו חברו לקבוצה, דני פדרוסה.
עקב כך הוא נותר בפיגור של שמונה נקודות אחרי רוסי.
עם זאת, במרוץ האחרון של העונה ב-29 באוקטובר 2006, התרסק רוסי והיידן זכה באליפות.
עונת 2007 הייתה גרועה עבור היידן.
הוא לא הצליח לנצח באף מרוץ ועלה רק שלוש פעמים למקום שלישי בפודיום.
הוא סיים את העונה במקום השמיני.
ב-2008 הוא הפגין שיפור קל והצליח לסיים מרוץ אחד במקום השני ואת העונה במקום השישי.
לקראת עונת 2009 עבר היידן לרכוב עבור קבוצת דוקאטי למשך כמה עונות, אך הוא לא זכה לנצח באף מרוץ מאז עונת האליפות.
העונה הטובה ביותר שלו על הדוקאטי הייתה ב-2010 כשסיים שביעי.
בעונת 2014 ו-2015 הוא עבר לרכוב עבור קבוצת אספאר הפרטית, על גבי אופנועי הונדה, והפגין ביצועים חלשים.
ב-2016 חזר היידן לרכב באליפות הסופרבייק העולמית עבור קבוצת טן-קאטה הפרטית.
הוא עלה לפודיום במרוץ הרביעי ובמרוץ השישי, במלזיה, הוא השיג את ניצחונו היחיד בסופרבייק העולמי.
ב-17 במאי 2017, נפגע היידן בתאונת דרכים בעת שרכב על אופניים ליד רימיני, איטליה ונפגע ממכונית.
הוא פונה במצב קריטי לבית החולים וב-22 במאי נקבע מותו.
ניקי טיילור היא דוגמנית ומנחת טלוויזיה אמריקאית.
טיילור נולדה בפלורודיה כאמצעית מבין שלוש בנות (אחות צעירה לג'ואל (לימים ג'ואל בולין) (ילידת 1970/1971, וגדולה לקריסטן "קריסי" (1978-1995)).
בגיל שלוש עשרה זכתה בתחרות "הפנים הרעננות" שערכה סוכנות דוגמנות בניו יורק והפרס היה חוזה בשווי 500,000 ובכך נכנסה לספר השיאים של גינס כ"דוגמנית הצעירה ביותר שזכתה בחוזה גדול עם חברת קוסמטיקה".
טיילור הופיעה בתחילת הקריירה שלה במגזין "סוונטין" ולאחר מכן במגזין ווג ובכך הפכה לצעירה ביותר שהופיעה על שער המגזין, לאחר ברוק שילדס.
ב-1991 נכנסה לרשימה של מגזין פיפל של "50 האנשים היפים ביותר" ושנה לאחר מכן החלה לשמש כדוגמנית הבית וכדוברת של חברת "קאוור גירל", ובכך הפכה לראשונה מתחת לגיל שמונה עשרה להחזיק בתפקיד זה.
בנוסף היא גם לקחה חלק בקמפיינים של לוריאל וגאפ.
ב-1996 היא הופיעה בשער של שישה מגזיני אופנה שונים ובשנים 1997 ו-1998 הופיעה בגיליון בגדי הים של ספורטס אילוסטרייטד, וב-1998 הופיעה גם על לוח השנה של ספורטס אילוסטרייטד.
ב-29 באפריל 2001, עברה תאונת דרכים כשנסעה עם בן זוגה דאז, והוא ניסה לענות לטלפון הנייד שלו, איבד שליטה על הרכב והתנגש בעמוד.
טיילור נפצעה קשה ואף הייתה בתרדמת למשך כמה שבועות, כשהתאוששה לבסוף.
ב-2008 הנחתה את העונה הראשונה של התוכנית "סופרמודל" (Make Me a Supermodel), ב-2010 הייתה שופטת בתחרות היופי הבינלאומית מיס תבל, וב-2011 השתתפה בגרסת המפורסמים של התוכנית "המתמחה".
סטפני ניקול גרסיה-קולס , הידועה יותר בשם הבמה שלה, ניקי בלה היא מתאבקת עבר אמריקאית, שהופיעה בארגון ההיאבקות WWE.
בנוסף להיותה מתאבקת, בלה היא דוגמנית, אשת עסקים ושחקנית.
היא הייתה אלופת הדיוות לזמן הארוך ביותר עם תקופת כהונה של 301 ימים.
ביוני 2007, בלה חתמה על חוזה בארגון ה-WWE ונשלחה למתחם הפיתוח שלהם, ה-FCW, ביחד עם אחותה התאומה, ברי, שביחד הוכרו כתאומות בלה.
היא ערכה את הבכורה שלה בנובמבר 2008. ניקי זכתה פעמיים באליפות הדיוות.
תקופת הכהונה השנייה שלה היא הכהונה הארוכה ביותר בהיסטוריה של אליפות הדיוות של ה-WWE.
בלה דורגה במקום הראשון מתוך 50 מתאבקות של שנת 2015 מטעם מגזין ההיאבקות Pro Wrestling Illustrated, ונבחרה באותה השנה לדיוות השנה על ידי המגזין רולינג סטון.
כמו כן, היא זוכת פרסי בחירת הנוער לשנת 2016 בקטגוריית ספורטאית השנה ביחד עם אחותה.
ניקול נולדה 16 דקות בלבד לפני אחותה התאומה, בריאנה להורים ג'ון גרסיה וקתי קולס.
היא נולדה בסן דייגו, קליפורניה וגדלה בחווה בסקוטסדייל, אריזונה.
במהלך תקופתן של ניקול ובריאנה בבית הספר היסודי, הן היו חלק מקבוצת הכדורגל של סקוטסדייל.
לאחר מכן, ניקול החלה בקריירת דוגמנות ומשחק.
ניקי וברי השתתפו בתחרות חיפוש הדיווה של ה-WWE לשנת 2006, אך לא הצליחו להתקדם יתר על המידה בתחרות זו.
ב-21 בנובמבר 2016, ניקי וברי חשפו את ערוץ היוטיוב החדש שלהן, "התאומות בלה".
ב-6 בספטמבר 2017, ניקי הודיעה שהיא תהיה אחת הכוכבות בעונה ה-25 של התוכנית "רוקדים עם כוכבים".
בן זוגה היה הרקדן המקצועי ארטם צ'יגווינטסב.
היא הודחה מהתוכנית ב-30 באוקטובר.
ב-1 בנובמבר 2017, ניקי וברי השיקו את ליין ההלבשה שלהן, "Birdiebee".
במאי 2014, ניקול גילתה בתוכנית Total Divas שהיא נישאה בעבר לבחור מהתיכון בגיל 20; נישואים אלו בוטלו שלוש שנים מאוחר יותר.
בלה החלה לצאת עם ג'ון סינה בשנת 2012. השניים התארסו ב-2 באפריל 2017, כשסינה הציע לה נישואים לאחר קרב הזוגות המעורב שלהם ברסלמניה 33. ב-15 באפריל 2018, הזוג הודיע על פרידה וביטול החתונה אשר הייתה אמורה להתקיים ב-5 במאי 2018.
היא נמצאת במערכת יחסים עם שותפה לעונה ה-25 של התוכנית "רוקדים עם כוכבים", ארטיום צ'יגבינצב, מאז ינואר 2019. ב-3 בינואר 2020, הזוג הודיע שהוא התארס.
ב-29 בינואר 2020, בלה הודיעה על כך שהיא נמצאת בהיריון, לצד אחותה התאומה, ברי בלה, שהודיעה באותו היום שגם היא בהיריון.
PWI דירג אותה במקום ה-1 מתוך 50 המתאבקות הטובות ביותר לשנת 2015
ספורטאית השנה (2016) - עם ברי בלה
הקרב הגרוע של השנה (2013) - עם ברי בלה, קמרון, איווה מארי, ג'וג'ו, נעמי ונטליה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות
ניקי ואן דייק היא גולשת גלים אוסטרלית.
ניקי ואן דייק היא הבת האמצעית.
אביה עוסק בגלישה וכך גם אחותה הבכורה, נינה ואחיה הצעיר, ג'ואי.
היא החלה את הקריירה המקצוענית שלה בשנת 2012 בה זכתה במקום הראשון באליפות העולם בגלישה לנערות של ה- שנערכה בבאלי.
בשנת 2014, החלה להתחרות באליפויות ליגת הגלישה העולמית (WSL) .
בשנת 2015, דורגה במקום התשיעי.
בשנת 2017, דורגה שביעית בעולם ובשנת 2019 היא מדורגת במקום ה-12.
בגיל 15, השתתפה בסרט הדוקומנטרי First Love.
בשנת 2013, אימצה אורח חיים טבעוני.
ניקי פרנץ' היא זמרת אנגלייה.
פרנץ' נולדה במחוז קאמבריה ולה שתי אחיות ואח.
ב-1994 היא התפרסמה שביצעה גרסת כיסוי לשיר "Total Eclipse of the Heart" של בוני טיילר, השיר דורג חמישי במצעד הסינגלים הבריטי ומכר מעל 250,000 עותקים בבריטניה, השיר גם זכה להצלחה בארצות הברית כשנכלל בבילבורד הוט 100.
הסינגל השני שהוציאה "For All We Know" שהיווה גרסת כיסוי לשירם של הקרפנטרז זכה להצלחה פחותה.
ב-1995 יצא אלבומה הראשון "Secrets" אשר עותקיו נמכרו רבות במדינות שונות.
ב-2003 הייתה הזמרת הבריטית היחידה להופיע בספיישל טלוויזיוני של ה-ABC הנקרא "The Disco Ball".
היא שיחקה במספר הצגות ומחזות זמר ובהן "סינדרלה", שם גילמה את הפיה, "היפהפייה הנרדמת" ו"אנני", לאחר מכן ביצעה סיבוב הופעות ברחבי אירופה.
ב-1993 היא נישאה למוזיקאי גאווין מאלט, לאחר מכן הם התגרשו.
היא נבחרה לייצג את הממלכה המאוחדת באירוויזיון 2000, עם שירה "Don't Play That Song Again" שהגיע למקום ה-16.
ב-2002 הייתה שופטת בתחרות לבחירת נציג אסטוניה לאירוויזיון.
ב-2003 הביעה עניין לייצג בשנית את מדינתה בתחרות, אך לבסוף לא השתתפה בגמר הלאומי, בשנה זו השתתפה בתוכנית "החוליה החלשה" בפרק ספיישל של אירוויזיון.
ניקי טרפסטרה (בהולנדית: Niki Terpstra; נולד ב-18 במאי 1984) הוא רוכב אופני כביש הולנדי לשעבר.
טרפסטרה ידוע בשל הצטיינותו בקלאסיקות האביב, וניצח בשניים מתוך חמשת המונומנטים: רונדה ון פלנדרן ב-2018 ופריז–רובה ב-2014. בנוסף לכך, ניצח פעמיים בדווארס דור פלנדרן (2012, 2014) ופעם אחת בE3 הרלבקה (2018).
בתחום מרוצי הקטעים, טרפסטרה ניצח בטור של קטר פעמיים ברציפות (2014–2015), באנקו טור ב-2016 ובטור דה וואלני ב-2015. בנוסף לכך, לטרפסטרה 6 מדליות מאליפות העולם עם קבוצת קוויק סטפ - 4 מדליות זהב (2012, 2013, 2016, 2018), מדליית כסף אחת (2015) ומדליית ארד אחת (2014) במרוץ נגד השעון לקבוצות.
טרפסטרה נולד בבוורוויק שבצפון הולנד.
ב-2005 החל להתחרות בתור רוכב אופני מסלול, ואף היה חלק מסגל נבחרת הולנד שזכתה במדליית הכסף באליפות העולם.
טרפסטרה הפך למקצוען עם הצטרפותו לקבוצת מילראם הגרמנית.
ההישג הבכיר שלו במדי הקבוצה הגיע באפריל, כשסיים שלישי במרוץ "Hel van het Mergelland".
הוא ניצח את קטגוריית ההרים בטור של גרמניה וערך את הופעת הבכורה שלו בגרנד בספטמבר, כאשר נבחר לוואלטה אספנייה.
טרפסטרה היה חלק מה"רכבת" של אריק צאבל במרוץ, ועזר לו לנצח את הקטע ה-7.
ב-2008, סיים טרפסטרה במקום הרביעי בשלושת הימים של דה פאנה-קוקסייד ושלישי בטור באיירן-רונדפארט.
הוא ערך את הופעת הבכורה שלו בטור דה פראנס בחודש יולי כאשר נבחר למרוץ, גם הפעם היה חלק מהרכבת של אריק צאבל.
לאחר מכן טרפסטרה נכלל בסגל הולנד לאולימפיאדת בייג'ינג, אך לא סיים את המרוץ.
ב-2009, סיים טרפסטרה תשיעי באומלופ הט ניוסבלד.
הוא התחרה בדופינה ליברה וניצח בקטע השלישי.
לאחר הדופינה, התחרה טרפסטרה במרוץ "סטר אלקטור" במדינתו וניצח את קטע הפרולוג.
טרפסטרה שוב נכלל בסגל לטור דה פראנס והפעם עבד עבור המאיץ ג'רלד צ'יולק .
ב-2010, טרפסטרה סיים שישי בטור של עומאן.
בקלאסיקות האביב, טרפסטרה הצליח להיכנס לראשונה לפודיום כשסיים שלישי בדווארס דור פלנדרן, 7 שניות לאחר מתי ברשל המנצח.
באליפות הולנד, סיים חמישי במקצה נגד השעון אך ניצח את מרוץ הכביש, כשהוא מקדים את פיטר ווינינג ולארס בום .
הוא נבחר לטור דה פראנס בפעם השלישית ברציפות, אך פרש מהמרוץ לפני הקטע ה-3. חודש וכמה ימים אחרי הטור, ניצח טרפסטרה את המרוץ החד יומי "ספארקסן ג'ירו בוכום" בגרמניה.
לאחר שלא סיים את הטור, נבחר טרפסטרה לוואלטה אספנייה.
לאחר הוואלטה, סיים במקום ה-19 באליפות העולם.
טרפסטרה הצטרף לקוויק סטפ הבלגית ב-2011. הוא סיים שישי באומלופ הט ניוסבלד ובטור של בלגיה.
הוא סיים שני כללי בסטר ZLM אך לא הגן על תוארו כאלוף הולנד, לאחר שסיים במקום ה-31. בנגד השעון באליפות, סיים שישי.
טרפסטרה נבחר שוב לטור דה פראנס, הוא שימש כפועל של שאר חברי קבוצתו ולא התבלט.
לקראת סוף העונה, סיים במקום ה-10 בטור של בייג'ינג.
ב-2012, טרפסטרה השיג את הניצחון הראשון שלו בקלאסיקה, כאשר ניצח את דווארס דור פלנדרן, כשהקדים את סילביאן שאבנל וקון דה קורט .
טרפסטרה המשיך להיראות בכושר טוב, כשסיים חמישי בשלושת הימים של דה פאנה-קוקסייד ושישי ברונדה ון פלנדרן, 8 שניות אחרי בן קבוצתו שניצח, טום בונן.
גם בפריז–רובה בונן ניצח, כשטרפסטרה מסיים חמישי, 1:39 אחריו.
באפריל, טרפסטרה החזיר לעצמו את התואר כאלוף הולנד וסיים שלישי בנגד השעון.
הוא סיים שלישי באנקו טור, 49 שניות אחרי לארס בום המנצח.
טרפסטרה השתתף באולימפיאדת לונדון וסיים את המרוץ במקום ה-82. הוא השתתף שוב בוואלטה אספנייה ולא בלט, כשהוא משמש כפועל של שאר חברי קבוצתו.
לאחר הוואלטה, זכה במדליית זהב באליפות העולם יחד עם רוכבים נוספים מקוויק סטפ בנגד השעון הקבוצתי.
לקראת סוף העונה, סיים טרפסטרה שלישי בפריז–טור.
ב-2013, ההישג הבכיר הראשון של טרפסטרה הגיע במרוץ שלושת הימים של ואן ווסט-פלנדרן, כאשר סיים שלישי במרוץ.
טרפסטרה לא הצליח לשחזר את הניצחון שלו בדווארס דור פלנדרן כאשר סיים במקום ה-11. הוא סיים שלישי בשלושת הימים של דה פאנה-קוקסייד.
בפריז–רובה, שימש טרפסטרה כמוביל של קבוצתו בהיעדרו של טום בונן.
הוא הצליח לסיים את המרוץ במקום השלישי, בעוד פביאן קנצ'לרה המנצח וספ ואנמרקה מקדימים אותו.
טרפסטרה למעשה ניצח את הספרינט אל המקום השלישי, מקדים את גרג ואן אוורמאט ודמיאן גודין .
טרפסטרה סיים תשיעי בטור של בלגיה ואיבד את תוארו כאלוף הולנד לג'וני הוגרלנד , לאחר שסיים במקום ה-5. בנגד השעון לעומת זאת, סיים במקום השני.
טרפסטרה התחרה שוב בטור דה פראנס ורשם את התוצאה הכי גבוהה שלו עד כה במרוץ, לאחר שסיים חמישי, כשמארק קוונדיש, בן קבוצתו, מנצח את הקטע.
טרפסטרה סיים שישי בגרנד פרי קוויבק והגן יחד עם רוכבים נוספים מקוויק סטפ על תוארו כאלופי העולם בנגד השעון הקבוצתי, באליפות שנערכה בפירנצה.
במרוץ האחרון בו טרפסטרה התחרה בעונה באוקטובר, פריז–טור, סיים טרפסטרה במקום העשירי.
את 2014, פתח טרפסטרה עם ניצחון בקטע הראשון בטור של קטר, טרפסטרה שמר על ההובלה עד לסיום וניצח את המרוץ, במה שהפך להיות הניצחון הראשון שלו במרוץ קטעים.
בתחילת מרוצי הקלאסיקות, הציג טרפסטרה יכולת טובה, כשסיים חמישי באומלופ הט ניוסבלד בתחילת מרץ.
לקראת סוף מרץ, שיחזר טרפסטרה את ההישג שלו מ-2012, כאשר ניצח שוב את דווארס דור פלנדרן.
יומיים לאחר המרוץ, הוא סיים שני ב-E3 הרלבקה, לאחר שהפסיד לפטר סאגאן בספרינט הסיום שכלל גם את גריינט תומאס ואת בן קבוצתו, סטיין ואנדנברח .
לאחר המרוץ הזה הוא התחרה בשלושת הימים של דה פאנה-קוקסייד וסיים רביעי כללי.
חמישה ימים לאחר תום המרוץ, התחרה ברונדה ון פלנדרן וסיים שישי, אך הישג השיא שלו בעונה זו הגיע שבעה ימים מאוחר יותר, בפריז - רובה, טרפסטרה היה חלק מקבוצת רוכבים שהייתה מקדימה וכללה את מיטב הפייבוריטים, ביניהם גם זדנק שטיבר ותום בונן מקבוצתו.
כשנשארו עוד 6 קילומטרים למרוץ, טרפסטרה התקיף ותפס פער מהאחרים, עליו שמר עד הסיום וניצח את המרוץ.
טרפסטרה ניצח בפער של 20 שניות, כשבדבוקה מאחוריו ג'ון דגנקולב ופביאן קנצ'לרה מסיימים במקומות השני והשלישי בהתאמה.
זה היה הניצחון הראשון של טרפסטרה במונומנט בקריירה ואחד ההישגים הגדולים בה.
חודש וחצי לאחר המרוץ, הוא סיים תשיעי בטור של בלגיה.
באליפות הולנד, סיים שני במרוץ הכביש ועשירי בנגד השעון.
הוא התחרה בפעם השישית בטור דה פראנס ושימש כפועל.
לאחר שנתיים בהם זכו במדליית הזהב, השנה הזו טרפסטרה ושאר קוויק סטפ הסתפקו במדליית ארד, לאחר שBMC ואוריקה גרין אדג' הקדימו אותם.
ב-2015, פתח טרפסטרה את העונה כמו את הקודמת, בטור של קטר ואף ניצח את המרוץ בפעם השנייה ברציפות לאחר שניצח את הקטע השלישי במרוץ שהיה נגד השעון.
הוא סיים שני באומלופ הט ניוסבלד, במרוץ שנחשב לאחד המשונים בתולדות קוויק סטפ.
בספרינט הסיום, הפסיד טרפסטרה לסטנרד.
טרפסטרה המשיך לסיים במקום השני גם במרוץ "רונדה ואן זילנד" בהולנד וגנט–וייפלחם לאחר שהגיע 11 שניות אחרי לוקה פאוליני המנצח.
אבל המקום השני הבולט שלו הגיע ברונדה ון פלנדרן, לאחר שהפסיד לאלכסנדר קריסטוף בספרינט הסיום.
טרפסטרה לא הצליח לשחזר את ההישג שלו משנה שעברה וסיים במקום ה-15 בפריז–רובה, בעוד בן קבוצתו, זדנק שטיבר, מסיים שני אחרי ג'ון דגנקולב, שסיים שני בשנה שטרפסטרה ניצח את המרוץ.
טרפסטרה סיים שמיני במשחקים האירופיים וניצח בפעם השלישית את אליפות הולנד.
לאחר הטור של קטר בתחילת העונה, טרפסטרה השיג את הניצחון במרוץ הקטעים השני שלו העונה, לאחר שניצח את טור דה וואלני בעקבות הניצחון שלו בקטע הראשון במרוץ.
הוא נבחר לוואלטה אספנייה אבל פרש מהמרוץ לפני הקטע ה-18. לאחר המרוץ זכה עם קוויק סטפ במדליית כסף באליפות העולם בנגד השעון הקבוצתי.
ב-2016, טרפסטרה הגיע לפחות הישגים בקלאסיקות ממה שהגיע בשנים קודמות, כשההישג הבולט שלו היה מקום 10 ברונדה ון פלנדרן.
למרות זאת, הספיק לנצח לפני את מרוץ "לה סמין" ובאוגוסט את "דווארס דור הט הגלנד".
הוא נבחר שוב לוואלטה אספנייה ושימש כפועל.
לאחר הוואלטה הגיע ההישג הבולט של טרפסטרה בעונת 2016, לאחר שניצח את אנקו טור.
טרפסטרה למעשה תפס את ההובלה במרוץ לאחר הפרישה של רוהאן דניס שהוביל במרוץ עד הקטע ה-7, בו התרסק ופרש, בעוד טרפסטרה מסיים במקום ה-2, לאחר שהפסיד לאדוואלד בואסון האגן בספרינט הסיום.
לאחר מכן זכה טרפסטרה במדליית הזהב השלישית שלו ביחד עם קוויק סטפ בנגד השעון הקבוצתי.
בפעם הראשונה, טרפסטרה גם רשם מרוץ דומיננטי במקצה העלית גברים, לאחר שסיים במקום התשיעי.
ב-2017, סיים טרפסטרה רביעי בגנט–וייפלחם ושלישי ברונדה ון פלנדרן, 29 שניות אחרי פיליפ ז'ילבר המנצח וגרג ואן אוורמאט שגבר על טרפסטרה בקרב על המקום השני.
הוא התחרה שוב בוואלטה אספנייה ושימש כפועל, ולא התבלט לאורך המרוץ.
לאחר המרוץ התחרה טרפסטרה באליפות העולם, הוא סיים רביעי עם קוויק סטפ בנגד השעון הקבוצתי ובמקום ה-24 בעלית הגברים.
2018: ניצחון ברונדה ון פלנדרן
ב-2018 טרפסטרה רשם עונה מרובת הצלחות, הניצחון הראשון שלו הגיע במרוץ "לה סמין".
כמעט חודש אחר כך ניצח בפעם הראשונה ב-E3 בינקבנק קלאסיק, חמישה ימים אחר כך סיים תשיעי בדווארס דור פלנדרן.
ברונדה ון פלנדרן שהתקיים ארבעה ימים אחר כך, טרפסטרה ניצח את המרוץ וזה הפך למונומנט השני בו הוא מנצח, אחרי פריז - רובה 4 שנים קודם לכן.
עם ניצחונו הפך טרפסטרה להולנדי הראשון מאז אדרי ואן דר פול ב-1986 שמנצח במרוץ.
מי שהגיע במקום ה-3 היה פיליפ ז'ילבר, בן קבוצתו, בעוד פדרסן מסיים שני.
שבוע לאחר מכן, טרפסטרה השיג עוד פודיום בפריז - רובה, לאחר שסיים במקום השלישי, אחרי פטר סאגאן המנצח וסילבן דילייר .
הוא סיים שני באליפות הולנד בנגד השעון והתחרה בטור דה פראנס, כמו במהדורות הקודמות של המרוץ, גם במהדורה הזו טרפסטרה שימש כפועל ולא הגיע להישגים בולטים במרוץ.
הוא סיים תשיעי בבינקבנק טור והיה חלק מסגל קוויק סטפ שזכה במדליית הזהב באליפות העולם בנגד השעון הקבוצתי.
בפריז–טור, טרפסטרה סיים שני במקום השני, 25 שניות אחרי סורן קראג אנדרסן.
לאחר שמונה שנים בקוויק סטפ, הצטרף טרפסטרה לקבוצת דיירקט אנרז'י הצרפתית מדרג הפרו קונטיננטל, שהוא הדרג השני בחשיבותו לקבוצות.
טרפסטרה התקשה להגיע להישגים בהיעדר תמיכה בקבוצתו החדשה, אך הספיק לסיים שלישי בקורנה–בריסל–קורנה, לה סמין וסירקט דה וואלני.
הוא סיים שני בדווארס דור הט הגלנד וחמישי באליפות הולנד בנגד השעון.
הוא התחרה בטור דה פראנס בפעם השמינית, אך פרש מהמרוץ במהלך הקטע ה-11. טרפסטרה סיים במקום השלישי בטור פויטו–שארן.
הוא סיים שוב במקום השני בפריז–טור, הפעם אחרי ילה וואלייס.
ניקל סטרונג , ידועה בשם הבמה ניקי די (Nikki D), היא ראפרית אמריקאית.
ניקי די נולדה בניו ג'רזי.
לאחר מכן, עברה ללוס אנג'לס, שם חתמה בשנת 1989 בחברת התקליטים דאף ג'אם, תוך שסומנה כראפרית הראשונה אשר חתמה בחברה.
באותה השנה, הוציאה לאור את סינגל הבכורה שלה, "Lettin' Off Steam".
בשנת 1991, הוציאה את אלבומה היחיד, Daddy's Little Girl.
האלבום זכה לביקורות מעורבות ממבקרי המוזיקה.
אף על פי כן, הצליח להגיע אל המקום ה-54 במצעד אלבומי ה-R&B/היפ-הופ.
בשנת 1992, הוציאה את הסינגל המוביל מתוך האלבום, "Daddy's Little Girl".
השיר הופיע בפסקול הסרט "Just Another Girl on the I.R.T" והגיע למקום הראשון במצעד שירי הראפ של הבילבורד.
בסמוך לכך, יצאה לסיבוב הופעות יחד עם זמרת ה-R&B אליסון ויליאמס.
ב-1995 הודיעה על פרישתה מתעשיית המוזיקה.
ניקול רנה "ניקי" גלייזר היא סטנדאפיסטית, שחקנית, מגישת פודקאסט, רדיו וטלוויזיה אמריקאית.
גלייזר נולדה בסינסינטי, אוהיו שבארצות הברית ב־1 ביוני 1984. בתם של ג'ולי ואדוארד גלייזר, ממשפחות נוצריות ממוצא גרמני ואירי.
במשך מרבית שנות ילדותה גדלה בעיר סנט לואיס שבמיזורי.
למדה בבית הספר התיכון קירקווד, ובהמשך למדה ספרות אנגלית באוניברסיטת קנזס.
גלייזר החלה את קריירת הסטנד-אפ בגיל 18. את הבדיחות הראשונות כתבה במהלך לימודיה במכללה.
בהמשך ביצעה גלייזר הופעות סטנד-אפ בתוכנית The Tonight Show בהנחיית ג'יי לנו, בתוכנית הלילה של קונאן או'בריאן, וכמו גם בשתי עונות של תוכנית הריאליטי Last Comic Standing.
תוכנית הספיישל של גלייזר בשם "Bangin'" עלה לשידור בנטפליקס ב-1 באוקטובר 2019.
משנת 2011 עד 2014 אירחה גלייזר פודקאסט עם הקומיקאית שרה שייפר בשם "You Had To Be There".
בהמשך הנחתה גלייזר את הפודקאסט We Know Nothing יחד עם הקומיקאי פיל האנלי והמוזיקאית/שותפתה לדירה אניה מרינה.
הפודקאסט ההומוריסטי התבסס על כך שהמאזינים התקשרו וביקשו עצות לבעיות שונות שיש להם בחיי האהבה.
מינואר עד אוקטובר 2016 גלייזר אירחה את פודקאסט שהופק במיוחד יחד עם תוכנית הטלוויזיה "Not Safe" שהופקה עבור רשת קומדי סנטרל.
בפברואר 2018 החלה להנחות את תוכנית הרדיו "You Up?
ב־3 באוקטובר 2019 התראיינה במשך שלוש שעות בפודקאסט של ג'ו רוגאן " The Joe Rogan Experience".
תוכנית הטלוויזיה השבועית "Nikki & Sara Live" בהנחיית גלייזר ושרה שייפר עלתה לראשונה לשידור ברשת MTV ב-29 בינואר 2013. התוכנית בוטלה ב-29 באוקטובר 2013, לאחר שתי עונות.
לאורך השנים גלייזר הופיעה גם בתוכניות נוספות ברשת MTV כמו "Money from Strangers, "אוקוורד" ו-"Failosophy".
ב-2 ביוני 2015 החליטה רשת קומדי סנטרל להתחיל להפיק תוכנית אירוח בשם "Not Safe with Nikki Glaser" בהנחייתה של גלייזר שתעסוק במין.
התוכנית עלתה לראשונה לשידור ב-9 בפברואר 2016. התוכנית בוטלה בנובמבר 2016.
ב-5 בספטמבר 2016 הופיעה גלייזר ב-Roast ברשת קומדי סנטרל לרוב לאו.
ב-28 ביולי 2018 היא הופיעה ב-Roast של קומדי סנטרל לברוס וויליס.
ב-2019 היא הופיעה ב-Roast ברשת קומדי סנטרל לאלק בולדווין.
ב-2017 השתתפה בפרק בעונה הראשונה בתוכנית הספיישלים של Netflix "הסטנדאפיסטים".
ב-12 בספטמבר 2018 הוכרזה גלייזר כאחת מהידועניות שיתמודדו בעונה ה-27 של הגרסה האמריקנית לתוכנית המציאות "רוקדים עם כוכבים".
גלייזר רקדה יחד עם הרקדן המקצועי גלאב סבצ'נקו.
גלייזר וסבצ'נקו היו הזוג הראשון שהודח מהתחרות ב-25 בספטמבר.
בנוסף ב-2018 שיחקה גם בסדרה הקומית .
ב-6 בפברואר 2019 הופיעה גלייזר בתוכנית Drop the Mic בה התמודדה מול הקומיקאי בראד ויליאמס.
בנובמבר 2019 רשת בראבו החליטה לחזור להפיק את תוכנית ההיכרויות "Blind Date" כאשר הוחלט שגלזר תהיה המנחה החדשה של התוכנית.
במרץ 2025, פורסם כי גלייזר תחזור להנחות את טקס גלובוס הזהב ה-83, שייערך בינואר 2026 וישודר ב-CBS ובשירות הסטרימינג פרמאונט+.
זו תהיה הפעם השנייה שגלייזר מנחה את הטקס, לאחר שהנחתה את המהדורה של 2025.
ההופעה הקולנועית הראשונה של גלייזר הייתה תפקיד קטן בסרטו של הנרי פיליפס משנת 2009 "Punching the Clown".
בהמשך היא הופיעה כעצמה בסרט התיעודי משנת 2010 "I Am Comic" ובסרט ההמשך שלו משנת 2014 "I Am Road Comic".
ב-2015 שיחקה גלייזר בסרט הקומדיה של ג'אד אפאטו "אסון מהלך" וב-2018 שיחקה בסרט הקומדיה "מרגישה פצצה".
באפריל 2025 נכללה ברשימת "טיים 100" לשנת 2025 בזכות סגנונה הקומי, יכולתה לשלב חדות טקסטואלית עם כריזמה בימתית, והצלחתה לפרוץ דרך כמנחת טקסים מרכזיים וכאחת הקומיקאיות הבולטות בדורה.
שנה שם התוכנית תפקיד הערות 2009 The Tonight Show with Jay Leno בתפקיד עצמה Punching the Clown בתפקיד אולימפיה It's On with Alexa Chung בתפקיד עצמה 2010 I Am Comic בתפקיד עצמה 2011–2012 Red Eye חברת פאנל השתתפה בשני פרקים 2012 Awkward.
מנחה הנחתה את התוכנית בשיתוף פעולה עם שרה שייפר 2013 Nikki & Sara Live מנחה/יוצרת יצרה את התוכנית והנחתה אותה בשיתוף פעולה עם שרה שייפר Conan בתפקיד עצמה Totally Biased with W.
בתפקיד עצמה תוכנית מציאות הזמר במסכה בתפקיד עצמה בפרק 10 בעונה 8. גלייזר הודחה במהלך חצי הגמר והיא סיימה במקום השלישי 2022–2023 That's My Jam בתפקיד עצמה שני פרקים2024 Nikki Glaser: Someday You'll Dieבתפקיד עצמהספיישל סטנד-אפ
פרסשנהקטגוריהעבורתוצאהמקורפרס גלובוס הזהב2025ההופעה הטובה ביותר לסטנד-אפ בטלוויזיהNikki Glaser: Someday You'll Dieפרס גראמי2025אלבום הקומדיה הטוב ביותרSomeday You'll Die
ניקולס ברנרד ג'יימס אדם ביירן הבן הוא זמר, כותב שירים, שדרן רדיו, רקדן, מנחה טלוויזיה וכדורגלן עבר, הידוע בעיקר בזכות היותו חבר בלהקת הבנים האירית, וסטלייף.
הלהקה הוציאה שנים עשר אלבומים, יצאה ל-13 הופעות ברחבי העולם, זכתה במספר פרסים, והפכה לאחת הלהקות המוזיקליות המצליחות בכל הזמנים.
לפני הקריירה המוזיקלית שיחק כדורגל מקצועי ואף ייצג את אירלנד בנבחרות הנוער.
ב-2016 ייצג את אירלנד בתחרות האירוויזיון.
ביירן היה כדורגלן בצעירותו ושיחק ב-Home Farm F.C, האירית, וב-St.
הוא הפך לשחקן מקצועי, והצטרף ללידס יונייטד כשוער בשנת 1995, והיה חלק מסגל הקבוצה שזכתה בגביע הנוער של FA ב-1997. ביירן שיחק במדי לידס במשך שנתיים, ועזב בתום החוזה שלו, ביוני 1997. לאחר מכן שיחק לזמן קצר בקבוצת המילואים של סקארבורו ובקיימברידג' יונייטד, לפני שחזר לפ.צ.
לאחר מכן חתם ב-Cobh Ramblers FC בה שיחק 15 משחקים בכל המסגרות לפני שעבר ל-St Francis F.C.
בין השאר ייצג ביירן את נבחרות אירלנד בגילאים השונים- U16, U15 ו-U18.
ב-2009 השתתף במשחק ראווה יחד עם עוד כוכבי טלוויזיה נגד קבוצת ליברפול במשחק זיכרון לרגל 20 שנה לאסון הילסברו, כל ההכנסות מהמשחק נתרמו.
ביירן אוהד ידוע של קבוצת סלטיק.
ביוני 1998 השתתף ביירן באודישן להקמת להקת בנים אירית חדשה, שם ניגש אליו מנהלה של להקת הבנים בויזון, לואיס וולש, והציע לו להצטרף למיזם חדש שלו, להקת בנים בשם וסטלייף.
ביירן הצטרף ללהקה יחד עם קיאן איגן, מארק פילי, שיין פיילן ובריאן מקפדן.
לוסטלייף וביירן היו 25 סינגלים שהיו למובילים במצעדים בבריטניה, ו-7 אלבומים אשר נמכרו ביותר מ-55 מיליון עותקים ברחבי העולם.
לימים פורסם כי וסטלייף מכרה 20.2 מיליון תקליטים וסרטונים בבריטניה לאורך הקריירה שלהם בת 14 השנים - 6.8 מיליון סינגלים, 11.9 מיליון אלבומים ו-1.5 מיליון סרטונים.
בתחילת ינואר 2016, החלו שמועות כי ועדה פנימית בחרה בביירן לייצג אירלנד באירוויזיון 2016, ביירן טרם אישר או הכחיש מידע כזה אך הודיע כי הוא ייקח את ההזדמנות בשתי ידיו אם תינתן לו.
ב-13 בינואר אושר כי ביירן ייצג את אירלנד בתחרות שתיערך בסטוקהולם עם השיר "אור שמש".
הוא הופיע בחצי הגמר השני שנערך ב-12 במאי 2016, אך לא הצליח להעפיל לגמר לאחר שסיים במקום ה-15 מתוך 18 מדינות, עם 46 נקודות בלבד.
באוקטובר 2018 פורסם סרטון ברשתות החברתיות הרשמיות של וסטלייף המודיע על איחוד הלקה.
בשנת 2019 הופיעה הלהקה באירלנד לכבוד יום השנה ה-20 להקמתה ולהוצאת הסינגל הראשון שלה "Swear It Again".
בנוסף לסיבוב ההופעות אליו יצאה הלהקה, הוציאה הלהקה לאור סינגל חדש בשם "Hello My Love".
ב-2003 הנחה ביירן את טקס הסיום של האולימפיאדה המיוחדת בשידור חי מפארק הקרוק בדבלין מול 80,000 צופים.
לאורך השנים, ביירן הופיע למען ילדים נזקקים מספר פעמים.
בשנת 2001 הוא אירח שיתוף פעולה עם ילדים במצוקה בשידור חי מבלפסט, ובשנת 2011 אירח יחד עם פטריק קיטיטי שידור רדיו מיוחד ברדיו-BBC המגייס תרומות לילדים אלו.
באוקטובר 2012 הנחה ביירן את תוכנית המציאות RTÉ "הכוכב הבא של הכדורגל".
התוכנית עקבה אחרי עשרה צעירים, כדורגלנים שהתמודדו על סיכוי לזכות בחוזה מקצועני בקבוצת הנוער של מועדון הכדורגל סלטיק.
בשנים 2013, 2015, 2017 ו-2018 ביירן הגיש את הניקוד של אירלנד בתחרות האירוויזיון.
בינואר 2017 החל ביירן להנחות גרסה אירית לתוכנית הטלוויזיה "רוקדים עם כוכבים", לצד אמנדה בייראם, והחל מ-2019 עם ג'ניפר זמפרלי.
יש לו אחות גדולה ואח קטן.
ביירן נשוי לג'ורג'ינה ארנר, אותה הכיר כשהיו בני 12. השניים נישאו ב-5 באוגוסט 2003 בוויקלו, מחוז וויקלו במשרד ממשלתי מקומי, לאחר 4 ימים נישאו בטקס אזרחי בכנסייה הרומית-קתולית סנט פייר וסנט פול בגלארדון, אור-א-לוייר, מהמאה ה-16 אשר בצרפת.
ב-20 באפריל 2007 נולדו לזוג בנים תאומים, רוקו וג'יי.
ב-29 באפריל 2013, הודיע ביירן בעמוד הטוויטר שלו שהוא ואשתו ג'ורג'ינה מצפים לילדם השלישי.
הבת, ג'יה, נולדה ב-23 באוקטובר של אותה השנה.
בשנת 2014 דורג ביירן מספר שני ברשימת הגברים הסקסיים ביותר באירלנד.
בשנת 2010 ארגנו ביירן ומשפחתו את "כדור הדמדומים של ניקי ביירן", אירוע התרמה לזכר אביהם אשר נפטר בנובמבר 2009. באירוע גויסו למעלה מ-200,000 אירו.
ביירן ואשתו ג'ורג'ינה, תומכים נלהבים בארגוני הצדקה האירי "קרן הלב האירי".
ביירן תומך גם ב-UNICEF (קרן החירום הבינלאומית של האומות המאוחדות לילדים) ולקח חלק במספר קמפיינים של הקרן.
איימון נואל קלי , ידוע כניקי קלי, הוא פוליטיקאי אירי מארקלוב שבמחוז וויקלו.
הוא נולד כאדוארד נואל קלי מגרייגנאמאנה, מחוז קילקני.
הוא היה חבר במפלגת שין פיין.
מאוחר יותר עזב את מפלגתו, כדי להצטרף למפלגה הסוציאליסטית האירית ב-1974.
בשנות ה-80 זכה קלי לתהילה ברחבי אירלנד לאחר שנידון, ב-1978, ל-12 שנות מאסר בגין חלקו לכאורה בשוד הרכבות בסאלין.
הקמפיין לשחרורו היה מפורסם בשנות השמונים, וברחבי המדינה צוירו כתובות גרפיטי בדרישה "שחררו את ניקי קלי".
עדויות על העינויים שביצעו נגדו ונגד שני שותפיו לפשע אוסגור ברייטנאך ובריאן מקנלי, גרמו לשלטונות לשחרורו.
הלהקה האירית פלאנקסטי הקדישה לו את אלבומם משנת 1983 "מילים ומוזיקה".
איש מפלגת הפועלים, פאט מק'קרטן, שימש כפרקליטו בשלב זה, אף על פי שהיו מתנגדים פוליטיים בפיצול המפלגה לשין פיין ו-IRSP.
ב-1984 שוחרר קלי "על רקע הומניטרי".
הוא קיבל חנינה נשיאותית ב-1992, ולמעלה ממיליון פאונד כפיצוי בעקבות קמפיינים לשחרורו ותנאי מאסרו.
את המערכה לשחרורו הובילו ארגוני זכויות האדם כאמנסטי אינטרנשיונל ו-ICCL.
אירועי המעצר והמשפט של קלי היו נושא לסדרה תיעודית ששודרה בערוץ RTE, ששודרה ב-22 בספטמבר 2014.
קלי נבחר למועצת העיר ארקלוב ב-1991 ולמועצת מחוז וויקלו ב-1999. ב-2001 הצטרף למפלגת העבודה.
ב-2008 נבחר לראשות עיריית ארקלוב.
הוא התמודד ללא הצלחה כמועמד למפלגת הלייבור עבור מחוז הבחירה וויקלו בבחירות הכלליות ב-2002, שם הובס על ידי מילדרד פוקס ב-19 קולות, ובבחירות הכלליות ושוב ב-2007. בתחילת 2011 עזב את מפלגת העבודה בגלל סכסוך על בחירת מועמדים בכינוס המפלגה.
למרות השמועות כי בכוונתו להצטרף לשין פיין או לברית השמאל המאוחדת הוא ניהל קמפיין בחירות בבחירות הכלליות ב-2011 כמועמד עצמאי במחוז וויקלו.
הוא לא נבחר וקיבל רק 0.7% מקולות.
הוא איבד את מושבו בבחירות המקומיות ב-2014.
ניקי דה יאחר (בהולנדית: Nikkie de Jager; נולדה ב-2 במרץ 1994), הידועה יותר בשם ערוץ היוטיוב שלה, NikkieTutorials, היא מאפרת יופי, יוטיוברית ומשפיענית הולנדית.
היא זכתה לפופולריות ב-2015 לאחר שפרסמה בערוץ היוטיוב שלה את הסרטון "The Power of Makeup", שהעניק השראה לסרטונים רבים אחרים של אנשים המציגים את פניהם עם ובלי איפור.
נכון ליוני 2021, לערוץ היוטיוב שלה יש מעל ל-13.8 מיליון מנויים ולמעלה מ-1.47 מיליארד צפיות בסרטונים.
דה יאחר החלה לראשונה להעלות סרטונים ליוטיוב ב-2008, כשהייתה בת 14, לאחר שצפתה בתוכנית "הוליווד הילס" ב-MTV.
היא שאבה השראה מהאיפור של השחקנית האמריקאית לורן קונרד.
לאחר מכן החלה לחפש ביוטיוב מדריכים לשחזור המראה, ובהמשך, קיבלה השראה להתחיל ליצור מדריך משלה.
לאחר שנתיים שבמהלכן העלתה מספר סרטונים ליוטיוב, היא נרשמה למסלול האיפור באקדמיית B באמסטרדם.
לאחר מכן, החותמה בסוכנות Colourfool ב-2011, והחלה לעבוד כמאפרת מקצועית.
בסתיו 2013, הייתה דה יאחר המאפרת הראשית של התוכנית I Can Make You a Supermodel ששודרה בערוץ RTL 5. בתחילת 2014 עזבה את סוכנות Colourfool והתחילה לעבוד בתור פרילנסרית של שיער ואיפור.
המגזין האמריקאי פורבס ציין את דה יאחר ברשימת אחת מ"עשרת משפיעני היופי המובילים לשנת 2017".
עוד באותה שנה זכתה בקטגוריית "גורו" של פרסי שורטי ובקטגוריית כוכב/ת הרשת של אופנה/יופי של השנה של פרסי בחירת הנוער.
ב-2017, דה יאחר העלתה סרטון הסוקר קרן שהופקה על ידי מותג קוסמטיקה מפראג ובמהלכו הביעה ביקורת על כך שהחברה משתמשת בסרטוניה ללא רשותה (כולל הסרטון הראשון שפרסמה ושזיכה אותה בפרסום, "The Power Of Makeup") כדי לקדם ולמכור את מוצריה ברשתות החברתיות.
היא הביעה אכזבה ממעשי החברה וסיפרה כי היא מרגישה שהחברה שיקרה לעוקביה מאחר שדה יאחר מעולם לא השתמשה באף אחד מהמוצרים שנקשרו בשמה.
בינואר 2019, הוכרז כי דה יאחר תשמש כיועצת היופי העולמי של מארק ג'ייקובס ביוטי.
המותג הצהיר בהודעה לעיתונות כי: "בתפקיד החדש שנוצר, ניקי תשולב בתהליך פיתוח המוצרים של המותג, וכן תחלוק את הכישרון והמומחיות המדהימים שלה כדי להרחיב תכנים ואומנויות ייחודיים ברחבי העולם הן של מארק ג'ייקובס ביוטי, והן של הערוצים שלה."
ב-12 ביוני 2020, הוכרז כי דה יאחר תשמש כשגריר של רצון טוב של האומות המאוחדות.
דה יאחר שיתפה פעולה עם מותגי היופי "אופרה" ו"מייבלין" .
הקו שלה עם אופרה ב-2017 כלל שפתונים נוזליים ופלטת איפור.
בדצמבר 2019 דה יאחר שיתפה פעולה עם ליידי גאגא וקידמה את מותג האיפור שלה, Haus Laboratories.
ב-10 בפברואר 2020, הוכרז כי דה יאחר תהיה המנחה המקוונת של אירוויזיון 2020, שייערך ברוטרדם, הולנד.
האירוע בוטל מאוחר יותר בשל מגפת הקורונה.
מאוחר יותר, הופיעה דה יאחר כמנחה משותפת בתוכנית המחליפה אירוויזיון: Europe Shine a Light, ששודרה ב-16 במאי 2020, ובמסגרתה דיווחה לציבור על תכניה המקוונים.
ב-18 בספטמבר 2020 אושרה חזרתה כמנחה באירוויזיון 2021, לאחר ששודרגה למארחת קבועה מתפקיד המארחת המקוונת בשנה הקודמת.
ב-13 בינואר 2020, העלתה דה יאחר סרטון לערוץ היוטיוב שלה בשם "I'm Coming Out" ("אני יוצאת מהארון"), ובו יצאה מהארון כטרנסג'נדרית וסיפרה כי נסחטה על ידי מישהו שאיים להוציאה מהארון בכפייה.
לאחר מכן פרסמה סרטון תגובה בשם "Responding To My Coming Out" ("תגובה על יציאתי מהארון").
דה יאחר מאורסת לבן זוגה, דילן, אשר הציע לה נישואים באוגוסט 2019, בזמן שהשניים היו בחופשה באיטליה.
ב-8 באוגוסט 2020, נשדדו דה יאחר ובן זוגה באקדח בביתם באודן .
דה יאחר הצהירה כי במהלך האירוע השניים לא הותקפו פיזית אך יצאו ממנו בסערת רגשות; המשטרה דיווחה שאחד מהתושבים סבל מפגיעות שטחיות.
במהלך חקירת המשטרה התקיימו מעצרים.
בספטמבר 2017, דה יאחר השתתפה בתוכנית המשחקים ההולנדית "The Big Escape" ("הבריחה הגדולה").
בינואר 2019, השתתפה בעונה ה-19 של תוכנית הריאליטי ההולנדית הפופולרית .
היא הודחה מהתחרות בפרק השלישי.
ב-2019, הופיעה דה יאחר כשופטת אורחת בתוכנית Glow Up: Britain's Next Make-Up Star .
בספטמבר 2020, היא חזרה, ובסופו של דבר, זכתה בעונה ה-20 של .
לאחר שסרטון היציאה מהארון שלה נהיה פופולרי בינואר 2020, דה יאחר התארחה ב"מופע של אלן דג'נרס", שם דיברה על החוויה שלה כטרנסג'נדרית.
מאוחר יותר התבטאה דה יאחר על החוויה שלה בתוכנית "המופע של אלן דג'נרס" בזמן שהתראיינה ל-De Wereld Draait Door'' ("העולם ממשיך להסתובב") וטענה כי התייחסו אליה באופן שונה מאורחים אחרים, וכי המארחת אלן דג'נרס הייתה "קרה ורחוקה" כלפיה.
בתחילת 2021 דה יאחר השתתפה כשופטת אורחת ב"מרוץ הדראג של הולנד" , הגרסה ההולנדית של המרוץ לדראג של רו-פול.
שנה שם התוכנית הערות 2017The Big Escape מקום 6Jachtseizoenמשתתפת 2019משתתפתWeet Ik VeelמשתתפתThank You For the MusicמשתתפתDe TV Kantine שופטת 2020המופע של אלן דג'נרסאורחתאירוויזיון: Europe Shine a Light מנחה ברשתזוכהDrag Race Holland שופטת אורחת, 2 פרקים 2021אירוויזיון 2021מנחה
ניקי סרגיי קלשצ'נקו (ברומנית: Nicky Serghei Cleșcenco; נולד ב-23 ביולי 2001 בדבלין שבאירלנד) הוא כדורגלן מולדובני המשחק בעמדת קשר הכנף בזימברו קישינב ובנבחרת מולדובה.
קלשצ'נקו שיחק במחלקת הנוער של דאצ'יה בויוצ'אני המולדובנית, ובשנת 2014 עבר לפורטוגל על-מנת לשחק במחלקות הנוער של ספורטינג ליסבון ואוניאו דשפורטיבה דה לייריה.
במהלך עונת ערך שש הופעות ליגה במדי אוניאו דשפורטיבה דה לייריה בליגה הפורטוגלית השלישית.
בחודש פברואר 2021 עבר לקבוצת המילואים של פ.צ.
ב-3 ביוני 2021 ערך קלשצ'נקו את הופעת הבכורה שלו בנבחרת מולדובה, כשנכנס כמחליף בהפסד 2-0 לנבחרת טורקיה במשחק ידידות.
הוא בנו של מלך השערים של נבחרת מולדובה, סרגיי קלשצ'נקו.
ניקולס דומיניק ראיין היה מפיק מוזיקלי אירי, מהנדס הקלטה ומנהל מוזיקלי.
הוא ידוע בעיקר כשותף העסקי והמוזיקלי הוותיק של הזמרת, הפזמונאית והמוזיקאית אניה לצד אשתו, המשוררת רומא ראיין.
ראיין, שנולד וגדל בדבלין, זכה להכרה ראשונית בשנות ה-70 וה-80 על עבודתו עם מספר אמנים כולל גרי מור, פלאנקסטי, כריסטי מור וקלאנאד.
לאורך השנים, הפיק ראיין עבור אניה את אלבומיה ושיריה, יחד עם אשתו שכתבה אותם.
ניקולס דומיניק ראיין נולד בשנת 1946 בדבלין, אירלנד.
בצעירותו הוא זכה בתחרות שירים עם ביצוע של "In the Mood" מאת גלן מילר, שהפרס הכרוך בניצחון היה לפגוש את הביטלס, אחת הלהקות האהובות עליו.
עם זאת, ראיין לא יכול היה לממש את הפרס מכיוון שהוא לא יכול היה להרשות לעצמו את הנסיעה לאנגליה כדי לראות אותה.
לאחר שסיים את בית הספר, ראיין עבד כמורה בבית הספר סנט מרי לנערות חירשות בדבלין, שם התנסה בהנדסת קול כדי ליצור דרך לילדים החירשים "לשמוע" מוזיקה.
הוא עיצב מערכת רמקולים המבוססת על הקצה התחתון של העוגב, שאפשרה לשמוע בס חזק יותר.
"זה היה רמקול המורכב מקופסה מרובעת בגודל 14 אינץ', בגובה של כשישה מטרים ובערך שישה אינץ' מהרצפה – עם רמקול 12 אינץ' שפונה כלפי מעלה, ויציאה של שלושה אינץ' מתחת לזה.
הרצפה רעדה – והילדים רקדו, כפי שמגיע להם".
בשנות ה-70 וה-80, ראיין זכה להכרה על מעורבותו עם מספר אמנים כולל גרי מור, פלאנקסטי וכריסטי מור.
ראיין הוצג בפני הלהקה הקלטית המשפחתית, קלאנאד, על ידי המנהלת שלהם, פק'טנה או'קלי.
ב-1975, הוא הפך לטכנאי הקול של הלהקה ומשנת 1976, הפך למנהל החדש שלה, יחד עם אשתו רומא ראיין, לאחר שאו'קלי עזבה לנהל את בומטאון ראטס.
בשנת 1980, שכנע ראיין את אניה, אחותם הצעירה של האחים מייר, פול וסיארן ברנן, להצטרף ללהקה עימם ועם הדודים התאומים, נואל ופדרייג דוגן.
במהלך השנתיים שלה בלהקה, ראיין ואניה דנו לעיתים קרובות ברעיון שלו להקליט רצועות קוליות שלה, שישולבו בשירים שונים.
ב-1982, בני הזוג ראיין עזבו את קלאנאד ויצרו שותפות עם אניה לאחר שהאחרונה רצתה להמשיך בקריירת סולו, עם ראיין כמפיק והמעבד שלה ורומא ככותבת שלה.
במשך השנתיים הבאות, אניה התגוררה עם בני הזוג ראיין שהתגוררו אז בארטן, פרוור בצפון דבלין בעת שהיא תרגלה את כישורי המוזיקה שלה והקליטה מבחר קטעי דמו.
בספטמבר 1983, השלושה הפכו למנהלים של חברת התקליטים המשותפת שלהם אייגל מיוזיק, כאשר "אייגל" היא המילה הצרפתית המקבילה ל"נשר".
באמצעות כלי נגינה שנוצר במקור עבור קלאנאד, השלושה בנו אולפן הקלטות ביתי וקראו לו אולפן אייגל.
1987: Cosa Gan Bhróga – אייתני ני אואליישין, גרי או'קונור ודסי וילקינסון
מוניקה "ניקי" ואן דר זיל הייתה מדבבת גרמנייה ממוצא יהודי אשר פעלה בבריטניה.
התפרסמה במיוחד בשל דיבוב דמויות שונות בסדרת סרטי ג'יימס בונד.
ואן דר זיל נולדה בברלין ב-27 באפריל 1935. היא הייתה בתו של הרב הרפורמי ורנר ואן דר זיל ואשתו אנליזה.
ב-1939, לנוכח הרדיפה הגוברת של יהודים בגרמניה הנאצית, עקרה משפחתה ללונדון.
היא למדה ב-Stoatley Rough School, בית ספר שנועד לפליטים מגרמניה.
בגיל 11 היא השתתפה בדיבוב סרט ילדים גרמני לאנגלית, מה שגרם לה לרצות בקריירת משחק ודיבוב.
לאחר שסיימה את בית הספר, היא למדה בבית הספר המרכזי לדרמה בלונדון, ולאחר מכן באקדמיה המכינה של האקדמיה המלכותית לאמנות ודרמה.
עם זאת, היא לא התקבלה לאקדמיה עצמה, ולפיכך הצטרפה לתיטרון נודד ושיחקה בו במשך שנתיים.
בסוף שנות החמישים, בזכות המדובב והבמאי רוברט ריטי, קיבלה ואן דר זיל עבודה באולפני דה ליין לאה, שהתמחו בדיבוב סרטים עלילתיים.
ב-1958 היא דיבבה את דמותה של מארי ורסיני בסרט "בין שתי ערים", וב-1960 את דמותה של שירלי אן פילד בסרט "איש בירח".
ב-1962 הוזמנה ואן דר זיל לדבב את דמותה של האני ריידר בסרט "ד"ר נו" - הראשון בסדרת סרטי ג'יימס בונד.
מפיקי הסרט סברו שלאורסולה אנדרס, אשר גילמה את ריידר בסרט, ישנו מבטא גרמני בולט מדי, ולפיכך בחרו בוואן דר זיל לדבב אותה.
המפיקים כל כך התרשמו מהדיבוב של ריידר, עד שבחרו בה לדבב את כל הדמויות הנשיות בסרט, למעט דמותה של מאניפני ושל מיס טארו.
את סצנת השירה המפורסמת של האני ריידר, לעומת זאת, ביצעה דיאנה קופלנד.
בעקבות הצלחת הסרט ד"ר נו בכלל, והצלחתה של דמותה של האני ריידר בפרט, החלה ואן דר זיל לדבב דמויות נשיות נוספות בסרטי ג'יימס בונד הבאים.
בסרט "מרוסיה באהבה" דיבבה את דמותה של פקידת מלון.
בסרט "גולדפינגר" היא דיבבה את דמותה של ג'ין מאסטרסון (בגילומה של שירלי איטון) וכן דמות שולית נוספת.
בסרט "כדור הרעם" היא דיבבה את דמותה של דומינו ויטלי (בגילומה של קלודין אוז'ה).
בסרט "אתה חי רק פעמיים" היא דיבבה את קיסי סוזוקי (בגילומה של מיה המה).
היא דיבבה דמות שולית בסרט "יהלומים לנצח".
בסרט "חיה ותן למות" היא דיבבה את דמותה של סוליטר (בגילומה של ג'יין סימור).
בסרט "האיש בעל אקדח הזהב" היא דיבבה דמות שולית.
הופעתה האחרונה בסרטי ג'יימס בונד הייתה בסרט "מונרייקר", אשר בו דיבבה את קורין דופור (בגילומה של קורין קלארי) ודמות שולית נוספת.
כל הדיבובים שלה בסדרת ג'יימס בונד היו ללא קרדיט.
ואן דר זיל דיבבה עוד סרטים רבים במהלך שנות ה-60 וה-70, אולם היא המשיכה לעשות את מרבית עבודותיה עשתה ללא קרדיט כך שמספרם המדויק נותר לא ידוע.
בסוף שנות ה-70 היא פרשה מקריירת הדיבוב, למדה משפטים והוסמכה כעורכת דין.
בין 1979–1992 עבדה כעוזרת של חבר הפרלמנט דייוויד מלור.
לאחר מכן עבדה ככתבת בתחנת הטלוויזיה ITV עד 1992.
חלקה של ואן דר זיל בהפקת סרטי ג'יימס בונד נודע לציבור הרחב רק בשנות ה-80. בשנות 2012 נערך ויכוח ער האם לכלול אותה בחגיגות 50 שנה לסרט ד"ר נו.
ב-2013 ראתה אור האוטוביוגרפיה שלה, במקביל לתערוכה המוקדשת לחייה בעיר הולדתה ברלין.
במהלך חייה היא נישאה פעמיים ונולדו לה שני ילדים.
כלתה מארי ואן דר זיל, היא נשיאת ועד שליחי הקהילות מאז 2018.
היא נפטרה בלונדון ב-6 במרץ 2021.
ניקול "ניקי" ג'אי בודזינסקי היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-13 של מדינת אילינוי.
טרם שירותה בקונגרס האמריקאי, הייתה בודזינסקי ראשת הסגל במשרד הניהול והתקציב תחת ממשל ביידן.
סבה, לאונרד, וסבתה היו שניהם חברי איגוד: האחד היה צייר המועסק על ידי מחוז בית הספר פאוריה, והשנייה כמורה באותו המחוז.
בודזינסקי השלימה את לימודיה הגבוהים באוניברסיטת אילינוי באורבנה-שמפיין ולאחר מכן התמחתה בלשכתו של חבר הקונגרס דיק גפהארדט, במשרדו של הסנאטור פול סיימון ובארגון "הורות מתוכננת".
בתום לימודיה האקדמיים עבדה עבור איגוד העובדים "עובדי מזון ומסחר מאוחדים" כמנהלת פוליטית לאומית בוושינגטון הבירה.
במהלך בחירות 2018 לתפקיד מושל אילינוי, הובילה בודזינסקי את ועדת הגישוש של ג'יי.
פריצקר, וכעבור זמן מה הייתה למנהלת במטה הבחירות שלו תוך התמקדות בייעוץ פוליטי, דוברות והסברה.
לאחר היבחרו של פריצקר לתפקיד המושל, הייתה מנהלת צוות המעבר (Transition) של פריצקר.
עם השבעתו של פריצקר ב-14 בינואר 2019, מונתה בודזינסקי ליועצת בכירה בממשלו.
היא עמדה בראש המועצה המייעצת לפסי רוחב (BAC), סוכנות ממשלתית האמונה על הרחבת גישה, אימוץ ושימוש בפס רחב באילינוי.
בודזינסקי התפטרה מתפקידה זה במרץ 2020. היא עבדה לצד ג'ון פודסטה כדי לייעץ למרכז משאבי האקלים הלאומי והייתה מנכ"לית של המרכז לענייני עבודות נקיות באילינוי.
בפברואר 2021 מונתה בודזינסקי, בעקבות המלצה שניתנה לה בידי היועץ הבכיר לנשיא ג'ון פודסטה, לראשת הסגל במשרד הניהול והתקציב.
במהלך כהונתה כראשת הסגל היא סייעה בהקמת החטיבה לתוצרת אמריקה במשרד הניהול והתקציב.
ב-16 ביולי 2021 התפטרה בודזינסקי ושבה לאילינוי, לקראת תחילת הקריירה הציבורית שלה.
ב-24 באוגוסט 2021 הכריזה בודזינסקי על התמודדותה בבחירות המקדימות של המפלגה הדמוקרטית לייצוג מחוז הקונגרס ה-13 של אילינוי בבית הנבחרים של ארצות הברית, שגבולותיו שורטטו מחדש לטובת הדמוקרטים.
ביוני 2022 ניצחה בפריימריז את דייוויד פאלמר, וביום הבחירות הכלליות גברה על ריגן דירינג, מועמד המפלגה הרפובליקנית.
היא הושבעה לתפקידה בראשית ינואר 2023 עם התכנסות הקונגרס ה-118 של ארצות הברית.
ניקי קסנגיין מקריי-פנסון הייתה כדורסלנית ומאמנת כדורסל אמריקאית.
היא שיחקה בעמדת הרכזת בליגת ה-WNBA ובנבחרת ארצות הברית בכדורסל נשים.
היא הייתה המאמנת של קבוצת כדורסל הנשים של אוניברסיטת המדינה של מיסיסיפי מ-2020 עד 2021, והוכנסה להיכל התהילה של כדורסל הנשים ב-2012.
מקריי, שגובהה היה 1.80 מטרים, שיחקה כדורסל מכללות באוניברסיטת טנסי וב-1996 חתמה בקבוצתה המקצועית הראשונה, קולומבוס קווסט מליגת ה-ABL .
לאחר שזכתה בפרס ה-MVP בעונת 1996/97 עברה לליגת ה-WNBA, ושיחקה במדי וושינגטון מיסטיקס, אינדיאנה פיבר, פיניקס מרקורי, סן אנטוניו סטארס ושיקגו סקיי.
היא נבחרה שלוש פעמים למשחק האולסטאר של ה-WNBA בין 1999 ל-2001 וקלעה 2,550 נקודות בקריירה.
מקריי שיחקה כדורסל גם ברמה הבינלאומית.
היא זכתה עם נבחרת במדליות זהב בטורניר הכדורסל האולימפי באטלנטה 1996 וסידני 2000, ובאליפות העולם בכדורסל נשים ב-1998. היא עשתה לעצמה שם כאחת השומרות הטובות בעולם.
בין 2008 ל-2017 שימשה מקריי עוזרת מאמן באוניברסיטת קרוליינה הדרומית.
ב-2017 מונתה למאמנת ראשית באוניברסיטת אולד דומיניון, וב-2020 למאמנת של אוניברסיטת המדינה של מיסיסיפי.
היא התפטרה מתפקידה באוקטובר 2021 מסיבות בריאותיות, אך ב-2022 מונתה לעוזרת מאמן באוניברסיטת ראטגרס.
בנוסף לקריירת המשחק שלה, יצרה מקריי שם גם בתחום השירות לקהילה.
ב-1999 היא נבחרה על ידי ספריית הקונגרס לדוברת המרכזית בפתיחת חודש היסטוריית הנשים.
בשנת 2000 היא נבחרה על ידי נשיא ארצות הברית ביל קלינטון למועצת הנשיא לכושר גופני וספורט.